Sean Connery
Šonas Koneris (angl. Sean Connery, piln. Seras Tomas Šonas Koneris, angl. Sir Thomas Sean Connery; 1930 m. rugpjūčio 25 d. Edinburge, Škotijoje, JK – 2020 m. spalio 31 d. Nasau, Bahamose) – škotų aktorius, prodiuseris. Š. Koneris pelnė vieną „Oskarą“, du BAFTA ir tris „Auksinio gaublio“ apdovanojimus. 2000 m. liepos mėn. karalienės Elžbietos II įšventintas į riterius. Žymiausias jo vaidmuo kine – agentas 007 Džeimsas Bondas. Iš viso aktorius Džeimso Bondo vaidmenį atliko septyniuose filmuose.